Verselemző feladatlap
Vörös István: Lehettem volna madár? 48. oldal

1. Szóképek felismerése
Keresd meg a versben a különleges, képszerű kifejezéseket! Válaszolj a kérdésekre!
a) Mit jelenthet a következő kifejezés: „a madarak nem semmin könyökölnek”?
___________________________________________________________________________
b) Milyen szokatlan képet idéz fel a „csak hevernek a levegőben” kifejezés?
___________________________________________________________________________
c) Milyen gondolatot fejez ki az utolsó sor: „Nagyon hiányzik nekem még a szárny”?
___________________________________________________________________________

2. Alakzatok keresése. Olvasd el újra a verset, és keresd meg az alábbi alakzatokat!
a) Keress két költői kérdést!
___________________________________________________________________________
b) Melyik két ellentétes irányt állítja szembe a költő?
___________________________________________________________________________
c) Melyik szó ismétlődik többször a versben?
___________________________________________________________________________
d) Keress egy olyan sort, amelyben játékos, humoros megfogalmazást találsz!
___________________________________________________________________________

3. Rímek vizsgálata
Figyeld meg az egyes versszakok sorvégi szavait!
a) Írd ki az első versszak sorvégi szavait!
______________________________________________________________________________________________________________________________________________________
b) Mely szavak rímelnek egymással?
______________________________________________________________________________________________________________________________________________________
c) Vizsgáld meg a második versszak rímelését is!
______________________________________________________________________________________________________________________________________________________

d) Állapítsd meg, hogy a vers szabályos rímelésű vagy inkább változatos rímelésű!
______________________________________________________________________________________________________________________________________________________

4. A vers hangulata és mondanivalója
Válaszolj egész mondatokban!

a) Milyen hangulatú a vers? Válassz legalább két jellemzőt!

játékos		szomorú 		humoros		félelmetes	       elgondolkodtató

b) Miért lepődik meg a vers beszélője azon, hogy a levegő anyag?
______________________________________________________________________________________________________________________________________________________

c) Miért szeretne madár lenni?
______________________________________________________________________________________________________________________________________________________
d) Mit jelképezhet a szárny a vers utolsó sorában?
______________________________________________________________________________________________________________________________________________________

5. Kreatív, képességfejlesztő feladat – Gondolkodj a költővel!
Képzeld el, hogy neked is lehetne szárnyad!
Írj 5–6 mondatos rövid fogalmazást az alábbi címek egyikével:
Ha tudnék repülni...
Mit látnék madártávlatból?
Hová repülnék, ha szárnyam lenne?
A fogalmazásodban használj legalább: egy hasonlatot; egy megszemélyesítést; költői kérdést.
Verselemző feladatlap
Vörös István: Lehettem volna madár? 48. oldal

1. Szóképek felismerése
Keresd meg a versben a különleges, képszerű kifejezéseket! Válaszolj a kérdésekre!

a) Mit jelenthet a következő kifejezés: „a madarak nem semmin könyökölnek”?
Megoldás:
A költő játékos, meghökkentő képet alkot. A madarak a levegőben repülnek, nem a semmin támaszkodnak. A kifejezés a repülés különös természetére irányítja a figyelmet.
b) Milyen szokatlan képet idéz fel a „csak hevernek a levegőben” kifejezés?
Megoldás:
A papírsárkányok lebegését írja le úgy, mintha a levegőben pihennének. Ez megszemélyesítő, képszerű megfogalmazás.
c) Milyen gondolatot fejez ki az utolsó sor: „Nagyon hiányzik nekem még a szárny”?
Megoldás:
A szárny a szabadság, a repülés és a vágy jelképe lehet. A beszélő szeretne madárként szabadon repülni.

2. Alakzatok keresése. Olvasd el újra a verset, és keresd meg az alábbi alakzatokat!

a) Keress két költői kérdést!
Megoldás: 
„Ezért van a szélben erő?”
„Hová repül a bóbita?”
b) Melyik két ellentétes irányt állítja szembe a költő?
Megoldás: 
A fölfelé és a lefelé irányt állítja szembe.
c) Melyik szó ismétlődik többször a versben?
Megoldás: 
A „levegő” szó és annak különböző toldalékos alakjai többször előfordulnak.
d) Keress egy olyan sort, amelyben játékos, humoros megfogalmazást találsz!
Megoldás:
Például: „A madarak nem semmin könyökölnek.”

3. Rímek vizsgálata. Figyeld meg az egyes versszakok sorvégi szavait!

a) Írd ki az első versszak sorvégi szavait!
 Megoldás:  keresztrím
1 vs. levegő
2 vs. meglepett
3 vs. erő
4 vs. lebegett
b) Mely szavak rímelnek egymással?
Megoldás:
levegő – erő, meglepett- lebegett
c) Vizsgáld meg a második versszak rímelését is!
Megoldás: keresztrím
bóbita – szólnia
 könyökölnek – szörnyek.
d) Állapítsd meg, hogy a versre jellemzőket, szerkezet, rím!
Megoldás:
abab: keresztrím vagy váltórím
A páratlan sorok a páratlanokkal, a páros sorok a párosokkal rímelnek.
Dinamikus, tovább lendítő hatást kelt.
Szerkezetileg stabil, szimmetrikus a vers.
Ez a keresztrím az egyik legősibb rímfajta, népszerű, mert jól énekelhető.

4. A vers hangulata és mondanivalója. Válaszolj egész mondatokban!
a) Milyen hangulatú a vers? Válassz legalább két jellemzőt!
Megoldás: A vers játékos, humoros és elgondolkodtató hangulatú.

b) Mert a levegőt korábban talán üres térnek képzelte, és meglepi, hogy anyagból áll, ezért a szél erejét is másképpen kezdi értelmezni.

c) Mert vonzza a repülés, a szabadság és a madarak különleges képessége.

d) A szárny a szabadságot, a függetlenséget és az emberi vágyak megvalósítását jelképezheti.

5. Kreatív, képességfejlesztő feladat – Gondolkodj a költővel! Képzeld el, hogy neked is lehetne szárnyad!
Írj 5–6 mondatos rövid fogalmazást az alábbi címek egyikével:

Ha tudnék repülni..
Mit látnék madártávlatból?
Hová repülnék, ha szárnyam lenne?

A fogalmazásodban használj legalább: egy hasonlatot; egy megszemélyesítést; egy költői kérdést.

Lehetséges megoldás:

Ha tudnék repülni, először a felhők közé emelkednék. A szél úgy simogatna, mint egy puha takaró. A háztetők apró játékházaknak tűnnének alattam. Vajon milyen lehet a világ a madarak szemével? A felhők talán titkokat rejtegetnének. Szabadon szállnék, amerre csak a szél vezetne.

